Lūgums sniegt prejudiciālu nolēmumu, ko 2018. gada 11. aprīlī iesniedza Hoge Raad der Nederlanden (Nīderlande) – Staatssecretaris van Financiën/CEVA Freight Holland BV
(Lieta C-249/18)
Tiesvedības valoda – holandiešu
Iesniedzējtiesa
Hoge Raad der Nederlanden
Pamatlietas puses
Prasītājs: Staatssecretaris van Financiën
Atbildētāja: CEVA Freight Holland BV
Prejudiciālie jautājumi
Vai Padomes Regulas (EEK) Nr. 2913/92 par Kopienas Muitas kodeksa izveidi 1 78. pants ir jāinterpretē tādējādi, ka deklarētājs, veicot iegrāmatošanu, vēlāk, atsaucoties uz Komisijas Regulas (EEK) Nr. 2454/93 2, ar ko nosaka īstenošanas noteikumus Padomes Regulai Nr. 2913/92, 147. panta 1. punkta otro daļu var izvēlēties citu, zemāku importēto preču darījuma cenu, lai samazinātu muitas parādu?
a)    Vai, piemērojot Regulas (EEK) Nr. 2913/92 221. panta 3. punktu, brīža, kad ir notikusi paziņošana muitas nodokļa parādniekam, noteikšana ir Savienības tiesību jautājums?
b)    Ja uz 2.a) jautājumu tiek atbildēts apstiprinoši, vai Regulas (EEK) Nr. 2913/92 221. panta 3. punkts ir jāinterpretē tādējādi, ka muitas nodokļa parādniekam tajā minētais paziņojums ir jāsaņem trīs gadu laikā pēc muitas parāda rašanās brīža, vai arī pietiek ar to, ka paziņojums muitas nodokļa parādniekam šajā termiņā ir ticis nosūtīts?
____________
1     1992. gada 12. oktobra regula (OV 1992, L 302, 1. lpp.).
2     1993. gada 2. jūlija regula (OV 1993, L 253, 1. lpp.).